Diari Oficial de la Generalitat Valenciana


Sumari del DOGV 4142, del 05-12-2001 (2001/11733)

ORDRE de 6 de novembre de 2001, de la Conselleria de Cultura i Educació, per la qual es modifica l'autorització del Centre d'Ensenyaments Musicals de Grau Elemental Tres per Quatre, de Castelló de la Plana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4142

Data del DOGV
:   05-12-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/11527


Data del document
:   06-11-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castelló de la Plana
    * educació artística

ORDRE de 6 de novembre de 2001, de la Conselleria de Cultura i Educació, per la qual es modifica l'autorització del Centre d'Ensenyaments Musicals de Grau Elemental Tres per Quatre, de Castelló de la Plana. [2001/M11398]
  
L'expedient ha sigut iniciat pel representant de l'Associació Tres per Quatre, entitat titular de l'Escola de Música 3 x 4, i del Centre Autoritzat de Grau Elemental de Música Tres per Quatre, de Castelló de la Plana, en sol·licitud de canvi de domicili de l'escola de música a les mateixes instal·lacions del centre autoritzat Tres per Quatre.
  
Atés que la sol·licitud es fa amb una proposta de separació horària absoluta en el funcionament dels dos centres.
  
Atés que l'única modificació que afecta el centre autoritzat es referix a l'horari de funcionament, quedant en idèntiques condicions tant les instal·lacions com el professorat.
  
Vistos la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04 d'octubre), d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autoritzacions de centres docents privats per a impartir ensenyaments artístics.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Modificar l'autorització del centre que més avall s'indica en els termes que s'especifiquen:
  
Denominació: Centre Autoritzat de Música de Grau Elemental Tres per Quatre
  
Domicili: c/ Pintor Soler Blasco, 24; horari: de 19.00 a 22.30 hores
  
Localitat: Castelló de la Plana
  
Titular: Associació Tres per Quatre
  
Codi: 76673471
  
Disposició addicional
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 6 de novembre de 2001
  
El conseller de Cultura i Educació,
  
MANUEL TARANCÓN FANDOS